Ikut Aku Ke Neraka, Sebuah Lagi Filem Seram Indonesia Bakal Menemui Penonton 26 September Ini
GSC Movies membawakan kepada penonton sebuah lagi filem seram dari Indonesia berjudul Ikut Aku Ke Neraka, yang akan ditayangkan pada 26 September ini. Filem ini mengisahkan tentang roh wanita misteri yang sering mengganggu Lita telah menyebabkan rumah tangganya bersama Rama hampir retak. Apabila dia meminta bantuan daripada Pak Adam untuk mengusir roh itu, lelaki itu memberitahu ia bukan datang dari rumahnya, sebaliknya dari dirinya sendiri dan berkait dengan masa lampaunya. Ibunya, Sari, yang telah dibiarkan di hospital sakit jiwa, mungkin menyimpan segala jawapan kepada gangguan itu. Diarahkan oleh Azhar Kinoi Lubis, Ikut aku ke Neraka dibintangi pelakon seperti Clara Bernadeth, Rendy Kjaernett, Cut Mini Theo, Sara Wijayanto, Rini Mentari dan Teuku Rifnu Wikana Saksikan trailer filem Ikut aku ke Neraka dibawah.